Celle
Celle is en sülvstännige Stadt un Kreisstadt vun den Landkreis Celle. Se liggt tüschen Hannober un Hamborg un hett . De Stadt warrt as süüdlichen Ingang to de Lüünborger Heid ansehn. In de Ooltstadt gifft dat bi 480 Fackwarkhüser, de al fein up Schick bröcht wurrn sünd. Allerhand Touristen vun Düütschland, man ok vun dat Utland reist dorhen un kiekt sik de Stadt an. Dor höört ok dat Slott Celle to. Dat is in de Tiet vun de Renaissance un vun dat Barock boot wurrn. 

In Celle gifft dat en Överlandsgericht. 
In Celle is ok dat Landsgestüt. Eenmal in’t Johr find dorüm ok de Celler Hingstparaad statt.

Geographie 
De Stadt Celle liggt an de Aller in de ehr Oorstroomdaal. Celle liggt bi 40 km noordööstlich vun Hannober, bi 60 km noordwestlich vun Brunswiek un bi 120 km süüdlich vun Hamborg.

Strööm 
In de Gemarken vun Celle münnt de Lachte un de Fuhse in de Aller. De Lachte kümmt vun Noordoosten her, de Fuhse en beten wieder stroomaf vun Süüdoosten. De Aller münnt amenn bi Veern in de Werser.

Stadtdelen 
De Stadt is in düsse Stadtdelen updeelt (Inwahnertall vun’n 1. Januar 2005):

Olencelle (4.998), Olenhagen (922), Blaumlage (8.526), Bossel (455), Boie (832), Garßen (2.978), Groten Hehlen (2.773), Hehlendoor (7.974), Hustee (736), Lüttjen Hehlen (5.782), Lachtehusen (639), Nienhusen (8.082), Niestadt/Heese (10.887), Scheuen (1.165), Vorwark (2.842), Westercelle (7.183) un Wietzenbruch (4.805).

Politik

Börgermeesters 

 1877–1895: Otto Hattendorf
 1895–1924: Wilhelm Denicke
 1924–1945: Ernst Meyer
 1945: Max Vogel
 1945–1946: Walther Hörstmann
 1946–1948: Richard Schäfer
 1948–1952: Franz-Georg Guizetti
 1952–1964: Wilhelm Heinichen
 1964–1973: Kurt Blanke
 1973–1985: Helmuth Hörstmann
 1986–2001: Herbert Severin
 2001–2008: Martin Biermann
 sied 2009: Dirk-Ulrich Mende

Oort
Landkreis Celle